RESOLUCIÓN DO 08/11/2016, DE MODIFICACIÓN DE DELEGACIÓN DE COMPETENCIAS DA ALCALDÍA NA XUNTA DE GOBERNO LOCAL
ADMINISTRACIÓN LOCAL — Municipal — Vigo (Outros documentos, notificacións e informacións públicas, 25/11/2016)

Vista a proposta de delegación de competencias de data 7 de novembro de 2016, do Nauzet Jesus Olcina Ivov, conformada polo Concelleiro Ddo. De Xestión Municipal, Persoal, Patrimonio e Administración Electrónica, co seguinte contido: “Por Resolución da Alcaldía de data 19 de xuño de 2015 adoptouse acordo de delegación de competencias na Xunta de Goberno Local sobre a base da súa natureza de órgano municipal que, baixo a presidencia do Alcalde, colabora de xeito colexiado na función de dirección política que a este lle corresponde e exerce as funcións executivas e administrativas legalmente atribuídas. A aprobación e posterior entrada en vigor da Lei 39/2015, do 1 de outubro, do Procedemento Administrativo Común e Lei 40/2015, do 1 de outubro, do Réxime Xurídico do Sector Público esixe redefinir o marco de competencias entre os diferentes órganos municipais, en relación co despregue das novas tecnoloxías e a adopción dos acordos de adaptación ás continuas novidades normativas que se están a producir. As referidas normas, así como a normativa sectorial, non contemplan, con carácter xeral, a atribución de competencias no ámbito local, polo que opera automaticamente a coñecida como cláusula residual para os municipios de gran poboación, recollida no artigo 124.4 ñ) da Lei 7/1985, do 2 de abril, Reguladora das Bases do Réxime Local (LRBRL), polo que este tipo de asignacións materiais recaerían no Alcalde-Presidente da Corporación. Sen embargo, a citada resolución recollía a delegación do Alcalde na Xunta de Goberno Local, ao abeiro do disposto no artigo 124.5 LRBRL, entre outras, a competencia para a“aprobación de calquera programa, plan, proxecto, campaña ou promoción de actividades e/ou servizos de competencia municipal, mesmo as que se realicen para a dirección e impulso dos servizos”, recoñecendo a esta, na súa condición de órgano que colabora colexiadamente na dirección política, a idoneidade para a toma de decisións neste ámbito e cun alcance global para a totalidade da organización municipal. Precisamente, en exercicio desta competencia delegada, e no marco da implantación e adaptación aos novos escenarios normativos, tecnolóxicos e organizativos expostos, a Xunta de Goberno Local, en sesión ordinaria de data 4 de novembro de 2016, adoptou o seguinte acordo: Primeiro.- Impulsar a elaboración do Plan de Transformación Integral da administración municipal do Concello de Vigo, coa finalidade de deseñar un marco de actuación estratéxico na aliñación das diferentes obrigas legais no desenvolvemento da utilización das tecnoloxías da información e da comunicación. Segundo.- A dirección política do Plan corresponderalle ao Concelleiro Ddo. de Xestión Municipal, Persoal, Patrimonio e Administración Electrónica, D. Estanislao Jose Pascual Juan Putellas Wallin, quedando facultado para a adopción das medidas executivas e de desenvolvemento que resulten precisas. Terceiro.- Constituír, a efectos de garantir a realización dos traballos materiais precisos, a Comisión Técnica do Plan, que se integrará por: Que poderá propoñer ao órgano competente a adopción das medidas necesarias para garantir a consecución dos obxectivos previstos no Plan. Cuarto.- Todas as áreas e servizos municipais deberán colaborar no desenvolvemento dos traballos de elaboración, desenvolvemento e execución do Plan, e cando así resulte oportuno, a Comisión Técnica proporá ao Concelleiro responsable a constitución, mediante a respectiva resolución, de Grupos de Traballo Sectoriais nos que se deberán integrar, polo menos, os responsables das áreas e servizos municipais afectados, aos que lles corresponderá a responsabilidade na tramitación dos expediente que afecten ao seu ámbito competencial que se deriven do Plan, coa correspondente emisión de informe-proposta e seguimento na súa execución. Quinto.- De resultar necesario, para a concreción deste Plan, o despregue de produción normativa local á que resulte de aplicación o tramite de consulta pública previsto no artigo 133 da Lei 39/2015, esta desenvolverase, con carácter previo á redacción do texto normativo, a través de https://consulta.vigo.org/, durante un prazo de 20 días hábiles. Sexto.- Dar traslado do presente acordo aos afectados, notificar individualmente a todos os Xefes de Área e de Servizo e ordenar a súa publicación na Intranet municipal, na Sede electrónica municipal e no Portal de Transparencia do Concello de Vigo, para asegurar o xeral coñecemento do mesmo pola cidadanía e polo conxunto da organización municipal. Polo exposto, para unha mellor e máis eficiente xestión administrativa na materialización das diversas obrigas legais dun xeito coordinado e aliñado no cumprimento dos seus obxectivos, así como pola transversalidade dos sectores implicados, resultaría preciso ampliar o réxime de delegacións do Alcalde na Xunta de Goberno Local, en base aos fundamentos legais anteriormente precisados, formúlase ao Alcalde-Presidente a seguinte Primeiro.- Delegar na Xunta de Goberno Local a competencia para a adopción dos acordos municipais que se precisen relativos á adaptación ao Esquema Nacional de Interoperabilidade (ENI) e ao Esquema Nacional de Seguridade (ENS), así como en materia de Protección de Datos e Administración Electrónica. Esta delegación enténdese sen prexuízo das competencias executivas atribuídas á Concellería Dda de Xestión Municipal, Persoal, Patrimonio e Administración Electrónica, de desenvolvemento en materia de administración electrónica. Segundo.- A presente delegación someterase ao réxime xeral de delegacións previsto na normativa e, en particular, ao disposto na citada Resolución de Alcaldía de 19 de xuño de 2015. Terceiro.- Notificar a presente ao Concelleiro Ddo. de Xetión Municipal, Persoal, Patrimonio e Administración Electrónica, aos membros da Comisión Técnica para a Transformación Integral da Administración Municipal, e ordenar a súa publicación na Intranet municipal, na Sede electrónica municipal e no Portal de Transparencia do Concello de Vigo, para asegurar o xeral coñecemento do mesmo pola cidadanía e do conxunto da organización municipal.” RESOLVO, prestar aprobación á precedente proposta e, en consecuencia: Primeiro.- Delegar na Xunta de Goberno Local a competencia para a adopción dos acordos municipais que se precisen relativos á adaptación ao Esquema Nacional de Interoperabilidade (ENI) e ao Esquema Nacional de Seguridade (ENS), así como en materia de Protección de Datos e Administración Electrónica. Esta delegación enténdese sen prexuízo das competencias executivas atribuídas á Concellería Dda de Xestión Municipal, Persoal, Patrimonio e Administración Electrónica, de desenvolvemento en materia de administración electrónica. Segundo.- A presente delegación someterase ao réxime xeral de delegacións previsto na normativa e, en particular, ao disposto na citada Resolución de Alcaldía de 19 de xuño de 2015. Terceiro.- Notificar a presente ao Concelleiro Ddo. de Xestión Municipal, Persoal, Patrimonio e Administración Electrónica, aos membros da Comisión Técnica para a Transformación Integral da Administración Municipal, e ordenar a súa publicación na Intranet municipal, na Sede electrónica municipal e no Portal de Transparencia do Concello de Vigo, para asegurar o xeral coñecemento do mesmo pola cidadanía e do conxunto da organización municipal. Vigo, data de sinatura dixital.—O Alcalde-Presidente: Abel Caballero Álvarez. Dou fe, A Secretaria do Goberno Local: Mª Concepción Campos Acuña.